પરિષદના બીજા બે વક્તાઓએ કેવી રીતે નમ્રતા અને હકારાત્મકતાના ગુણોને વધુ વિકસાવી સંબંધોમાં એકતા મેળવી શકાય એ સમજાવ્યું હતું. નમ્રતા એ કંઈ કહેવાની લાક્ષણિકતા માત્ર નથી, એને વ્યક્તિએ અમલમાં મૂકી વિકસાવવી જોઈએ. ડોક્ટર જ્યોતિ પટેલે આ અંગે ચર્ચા કરી સમજાવ્યું કે નમ્રતાનો ગુણ જીવનના દરેક ડગલે કેવી રીતે વિકસાવી શકાય! પોતાના અંગત અનુભવો અને અન્યોના વક્તવ્ય દ્વારા પ્રેરિત થયેલાં રીના રાવે સમજાવ્યું કે કેવી રીતે સેવા અને સહનશક્તિ દ્વારા નમ્રતાનો ગુણ મજબૂત કરી શકાય. અંતમાં, ગોપી પટેલે હકારાત્મકતાની તાકાત સમજાવી પરિષદનું સમાપન કર્યું.